M.I. (57), penzioner iz okoline Kragujevca uspio je da prevari na desetine vojvođanskih stočara, “pelcujući” im krave specijalnim koktelom koji je zapravo bio mešavina nekoliko beskorisnih sastojka.

Među sastojcima se čak nalazila i rakija, pišu “Naše novine”.

Nekadašnji veterinarski tehničar M.I. (57) koji je radio u sjevernom Banatu više od dve decenije, a sada je penzioner i živi u okolini Kragujevca, prevario je nekoliko desetina proizvođača kravljeg mlijeka sa kojima je godinama sarađivao. On im je prodavao injekcije i lijekove za povećanje mliječnosti krava, javio je Telegraf.

Injekcije je pravio od meke rakije, u koju je stavljao cvijet kantariona i malo ulja i tim koktelom je onda “pelcovao” krave. Umjesto 3.500 dinara, koliko koštaju regularne vakcine, injekcije koje navodno ubrzavaju laktaciju krava naplaćivao je samo 2.000 dinara i tako za nedjelju dana zaradio više od 150.000 dinara.

Najviše prevarenih stočara je u okolini mjesta Monaštor na sjeveru Vojvodine. Ištvan Mojzeš, jedan od prevarenih, kaže da ne može da povjeruje da je tako naivno povjerovao u priču o tome da crvena tečnost nastala od rakije, ulja i cveta kantariona može da bude efikasna na krave da daju više mlijeka.

Dva dana nakon dobijanja rakijske terapije, krave su počele manje da jedu i umjesto više, počele su da daju i po šest litara manje mlijeka nego prije toga.